VI. ПРЕГЛЕД ОДРЕДАБА КОЈЕ СЕ МЕЊАЈУ, ОДНОСНО ДОПУЊУЈУ

**Предмет закона**

Члан 1.

~~Овим законом се регулише начин остваривања индивидуалних и колективних права која су Уставом Савезне Републике Југославије републике србије или и потврђеним међународним уговорима гарантована зајемчена припадницима националних мањина.~~

ОВИМ ЗАКОНОМ УРЕЂУЈЕ СЕ НАЧИН ОСТВАРИВАЊА ИНДИВИДУАЛНИХ И КОЛЕКТИВНИХ ПРАВА КОЈА СУ УСТАВОМ РЕПУБЛИКЕ СРБИЈЕ И ПОТВРЂЕНИМ МЕЂУНАРОДНИМ УГОВОРИМА ЗАЈЕМЧЕНА ПРИПАДНИЦИМА НАЦИОНАЛНИХ МАЊИНА

~~Овим законом се уређује и заштита националних мањина од сваког облика дискриминације у остваривању права и слобода и успостављају се инструменти којима се обезбеђују и штите посебна права националних мањина на самоуправу и области образовања, употребе језика, информисања и културе и образују се установе ради олакшавања учешћа мањина у власти и у управљању јавним пословима.~~

ОВИМ ЗАКОНОМ СЕ УРЕЂУЈЕ И ЗАШТИТА НАЦИОНАЛНИХ МАЊИНА ОД СВАКОГ ОБЛИКА ДИСКРИМИНАЦИЈЕ У ОСТВАРИВАЊУ ПРАВА И СЛОБОДА И ОБЕЗБЕЂУЈЕ ОСТВАРИВАЊЕ ПРАВА НАЦИОНАЛНИХ МАЊИНА НА САМОУПРАВУ У КУЛТУРИ, ОБРАЗОВАЊУ, ОБАВЕШТАВАЊУ И СЛУЖБЕНОЈ УПОТРЕБИ ЈЕЗИКА И ПИСМА.

ПРАВА НАЦИОНАЛНИХ МАЊИНА ОСТВАРУЈУ СЕ И У СКЛАДУ СА ЗАКОНОМ КОЈИМ СЕ УРЕЂУЈЕ ПОЛОЖАЈ НАЦИОНАЛНИХ САВЕТА НАЦИОНАЛНИХ МАЊИНА, КАО И НА ОСНОВУ ДРУГИХ ПОСЕБНИХ ЗАКОНА КОЈИМА СЕ УРЕЂУЈУ ПОЈЕДИНЕ ОБЛАСТИ ДРУШТВЕНОГ ЖИВОТА КОЈЕ СУ ОД ЗНАЧАЈА ЗА НАЦИОНАЛНЕ МАЊИНЕ.

~~Републичким и покрајинским прописима, у складу са Уставом и законом, могу се ближе уредити питања регулисана овим законом.~~

ПОКРАЈИНСКИМ ПРОПИСИМА МОГУ СЕ УСТАНОВИТИ ДОДАТНА ПРАВА ПРИПАДНИКА НАЦИОНАЛНИХ МАЊИНА, У СКЛАДУ СА УСТАВОМ, А НА ОСНОВУ ЗАКОНА.

**Одређење националне мањине**

Члан 2.

Национална мањина у смислу овог закона је свака група држављана ~~Савезне Републике Југославије~~ РЕПУБЛИКЕ СРБИЈЕ која је по бројности довољно репрезентативна, иако представља мањину на територији ~~Савезне Републике~~ Ј~~угославије~~ РЕПУБЛИКЕ СРБИЈЕ, припада некој од група становништва које су у дуготрајној и чврстој вези са територијом ~~Савезне Републике Југославије~~ РЕПУБЛИКЕ СРБИЈЕ и поседује обележја као што су језик, култура, национална или етничка припадност, порекло или вероисповест, по којима се разликује од већине становништва, и чији се припадници одликују бригом да заједно одржавају свој заједнички идентитет, укључујући културу, традицију, језик или религију.

Националним мањинама у смислу овог закона сматраће се све групе држављана које се називају или одређују као народи, националне и етничке заједнице, националне и етничке групе, националности и народности, а испуњавају услове из става 1. овог члана.

**Забрана дискриминације**

Члан 3.

 Забрањује се сваки облик дискриминације, на националној, етничкој, расној, језичкој, ВЕРСКОЈ И СВАКОЈ ДРУГОЈ основи, према НАЦИОНАЛНИМ МАЊИНАМА И лицима која припадају националним мањинама.

Органи ~~федерације~~, републике, аутономне покрајине, ~~града и општине~~ ЈЕДИНИЦА ЛОКАЛНЕ САМОУПРАВЕ не могу да доносе правне акте, нити да предузимају мере које су супротне ставу 1. овог члана.

**Мере за обезбеђење равноправности**

Члан 4.

 ~~Органи власти у Савезној Републици Југославији могу у складу са Уставом и законом да доносе прописе, појединачне правне акте и да предузимају мере у циљу обезбеђења пуне и ефективне равноправности између припадника националних мањина и припадника већинске нације.~~

 ОРГАНИ ВЛАСТИ У РЕПУБЛИЦИ СРБИЈИ МОГУ У СКЛАДУ СА УСТАВОМ И ЗАКОНОМ ДА ДОНОСЕ ПРОПИСЕ, ПОЈЕДИНАЧНЕ ПРАВНЕ АКТЕ И ДА ПРЕДУЗИМАЈУ МЕРЕ У ЦИЉУ ОБЕЗБЕЂЕЊА ПУНЕ И ЕФЕКТИВНЕ РАВНОПРАВНОСТИ НАЦИОНАЛНИХ МАЊИНА И ПРИПАДНИКА НАЦИОНАЛНИХ МАЊИНА КОЈЕ СУ СУШТИНСКИ У НЕЈЕДНАКОМ ПОЛОЖАЈУ СА ОСТАЛИМ ГРАЂАНИМА.

 Органи власти ће ~~донети~~ ДОНОСИТИ правне акте и предузети мере из става 1. овог члана у циљу поправљања положаја лица која припадају ромској националној мањини.

 ~~Прописи, појединачни правни акти и мере из става 1. овог члана се не могу сматрати актом дискриминације.~~

НЕЋЕ СЕ СМАТРАТИ ДИСКРИМИНАЦИЈОМ МЕРЕ ЗА УНАПРЕЂЕЊЕ ПУНЕ И ЕФЕКТИВНЕ РАВНОПРАВНОСТИ У ЗАПОШЉАВАЊУ, ОДНОСНО ПОГОДНОСТИ У СЛУЧАЈУ ПРЕСТАНКА РАДНОГ ОДНОСА У ЈАВНОМ СЕКТОРУ НА СВИМ НИВОИМА ТЕРИТОРИЈАЛНЕ ОРГАНИЗАЦИЈЕ, КОЈЕ СУ ПРОПИСАНЕ ОДРЕДБАМА ПОСЕБНИХ ЗАКОНА КОЈИМА СЕ УРЕЂУЈЕ РАДНО-ПРАВНИ СТАТУС ЗАПОСЛЕНИХ У ЈАВНОМ СЕКТОРУ, АКО ТАКВЕ МЕРЕ ВАЖЕ ДО ПОСТИЗАЊА ОДГОВАРАЈУЋЕ ЗАСТУПЉЕНОСТИ ПРИПАДНИКА НАЦИОНАЛНИХ МАЊИНА КОЈА ЈЕ УТВРЂЕНА ТИМ ЗАКОНИМА.

РЕПУБЛИКА СРБИЈА ЋЕ ОБЕЗБЕДИТИ УСЛОВЕ ЗА ЕФИКАСНО УЧЕШЋЕ ПРИПАДНИКА НАЦИОНАЛНИХ МАЊИНА У ПОЛИТИЧКОМ ЖИВОТУ, ЗАСТУПЉЕНОСТ ПРЕДСТАВНИКА НАЦИОНАЛНИХ МАЊИНА У НАРОДНОЈ СКУПШТИНИ И СРАЗМЕРНУ ЗАСТУПЉЕНОСТ НАЦИОНАЛНИХ МАЊИНА У СКУПШТИНАМА АУТОНОМНИХ ПОКРАЈИНА И ЈЕДИНИЦАМА ЛОКАЛНЕ САМОУПРАВЕ, У СКЛАДУ СА ЗАКОНОМ.

РЕПУБЛИКА СРБИЈА ЋЕ ПРЕДУЗЕТИ ОДГОВАРАЈУЋЕ МЕРЕ РАДИ УНАПРЕЂЕЊА ЕКОНОМСКОГ ПОЛОЖАЈА НЕРАЗВИЈЕНИХ ПОДРУЧЈА НА КОЈИМА ТРАДИЦИОНАЛНО ЖИВЕ ПРИПАДНИЦИ НАЦИОНАЛНИХ МАЊИНА.

**Слобода националног опредељења и изражавања**

Члан 5.

 У СКЛАДУ СА УСТАВОМ РЕПУБЛИКЕ СРБИЈЕЗАЈЕМЧЕНОМ СЛОБОДОМ ИЗРАЖАВАЊА НАЦИОНАЛНЕ ПРИПАДНОСТИ, НИКО НЕ СМЕ ПРЕТРПЕТИ ШТЕТУ ЗБОГ ИЗРАЖАВАЊА СВОЈЕ НАЦИОНАЛНЕ ПРИПАДНОСТИ ИЛИ ЗБОГ УЗДРЖАВАЊА ОД ТАКВОГ ЧИЊЕЊА.

 Забрањена је свака регистрација припадника националних мањина која их противно њиховој вољи обавезује да се изјасне о својој националној припадности.

ПРИПАДНИЦИ НАЦИОНАЛНИХ МАЊИНА КОЈИ ТО ЖЕЛЕ ИМАЈУ ПРАВО ДА СЕ ПОДАЦИ О ЊИХОВОЈ НАЦИОНАЛНОЈ ПРИПАДНОСТИ УПИШУ У СЛУЖБЕНЕ ЕВИДЕНЦИЈЕ И ЗБИРКЕ ЛИЧНИХ ПОДАТАКА*,* КАДА ЈЕ ТО ПРЕДВИЂЕНО ПОСЕБНИМ ЗАКОНОМ.

ПОДАТАК О УПИСУ ИЗ СТАВА 3. ОВОГ ЧЛАНА МОЖЕ СЕ КОРИСТИТИ У СВРХЕ И НА НАЧИН ПРЕДВИЂЕН ПОСЕБНИМ ЗАКОНОМ.

 Забрањена је свака радња и мера насилне асимилације припадника националних мањина.

**Право сарадње са сународницима у земљи и у иностранству**

Члан 6.

 Припадници националних мањина имају право да слободно заснивају и одржавају мирољубиве односе унутар ~~Савезне Републике Југославије~~ РЕПУБЛИКЕ СРБИЈЕ и ван њених граница с лицима која законито бораве у другим државама, посебно са онима са којима имају заједнички етнички, културни, језички и верски идентитет или заједничко културно наслеђе.

 ~~Држава може предвидети олакшице у циљу остваривања права из става 1. овог члана.~~

 У ЦИЉУ ОСТВАРИВАЊА ПРАВА ИЗ СТАВА 1. ОВОГ ЧЛАНА МОГУ СЕ ПРОПИСАТИ ПОСЕБНЕ ОЛАКШИЦЕ.

**Обавезе поштовања уставног поретка, начела међународног права и јавног морала**

Члан 7.

 ~~Забрањена је злоупотреба права која су предвиђена овим законом која је усмерена на насилно рушење уставног поретка, нарушавање територијалне целокупности Савезне Републике Југославије или републике чланице, кршење зајамчених слобода и права човека и грађанина и изазивање националне, расне и верске нетрпељивости и мржње.~~

 ЗАБРАЊЕНА ЈЕ ЗЛОУПОТРЕБА ПРАВА КОЈА СУ ПРЕДВИЂЕНА ОВИМ ЗАКОНОМ КОЈА ЈЕ УСМЕРЕНА НА НАСИЛНО РУШЕЊЕ УСТАВНОГ ПОРЕТКА, НАРУШАВАЊЕ ТЕРИТОРИЈАЛНЕ ЦЕЛОКУПНОСТИ РЕПУБЛИКЕ СРБИЈЕ, КРШЕЊЕ УСТАВОМ ЗАЈАМЧЕНИХ ЉУДСКИХ И МАЊИНСКИХ ПРАВА И СЛОБОДА И ИЗАЗИВАЊЕ И ПОДСТИЦАЊЕ РАСНЕ, НАЦИОНАЛНЕ И ВЕРСКЕ МРЖЊЕ И НЕТРПЕЉИВОСТИ.

 Права која су предвиђена овим законом ~~се не смеју~~ НЕ СМЕЈУ СЕ користити ради испуњења циљева који су супротни начелима међународног права или су уперени против јавне безбедности, морала или здравља људи.

 Остваривање права која су ~~гарантована~~ УРЕЂЕНА овим законом не може утицати на дужности и одговорности које проистичу из држављанства.

**Заштита стечених права**

Члан 8.

 ~~Овим законом се не мењају нити укидају права припадника националних мањина стечена према прописима који су се примењивали до ступања на снагу овог закона, као и на права стечена на основу међународних уговора којима је Савезна Република Југославија приступила.~~

 ОВИМ ЗАКОНОМ СЕ НЕ СМАЊУЈЕ ДОСТИГНУТИ НИВО МАЊИНСКИХ ПРАВА ЗАЈЕМЧЕНЕНИХ УСТАВОМ, ОПШТЕПРИХВАЋЕНИМ ПРАВИЛИМА МЕЂУНАРОДНОГ ПРАВА И ПОТВРЂЕНИМ МЕЂУНАРОДНИМ УГОВОРИМА.

**Службена употреба језика и писма**

Члан 11.

 На територији јединице локалне самоуправе где традиционално живе припадници националних мањина, њихов језик и писмо може бити у равноправној службеној употреби.

 Јединица локалне самоуправе ће обавезно СВОЈИМ СТАТУТОМ увести у равноправну службену употребу језик и писмо националне мањине уколико проценат припадника те националне мањине у укупном броју становника на њеној територији достиже 15% према резултатима последњег пописа становништва.

 У јединици локалне самоуправе где је у тренутку доношења овог закона језик националне мањине у службеној употреби, исти ће остати у службеној употреби.

 Службена употреба језика националних мањина из става 1. овог члана подразумева нарочито: коришћење језика националних мањина у управном и судском поступку и вођење управног поступка и судског поступка на језику националне мањине, употребу језика националне мањине у комуникацији органа са јавним овлашћењима са грађанима; издавање јавних исправа и вођење службених евиденција и збирки личних и података на језицима националних мањина и прихватање тих исправа на тим језицима као пуноважних, употреба језика на гласачким листићима и бирачком материјалу, употреба језика у раду представничких тела.

 На територијама из става 2. овог члана, имена органа који врше јавна овлашћења, називи јединица локалне самоуправе, насељених места, тргова и улица и други топоними исписују се и на језику дотичне националне мањине, према њеној традицији и правопису.

 ~~Савезни закони и прописи се објављују и на језицима националних мањина, у складу са посебним прописом.~~

У НАСЕЉЕНИМ МЕСТИМА У ЈЕДИНИЦАМА ЛОКAЛНЕ САМОУПРАВЕ, ЧИЈА ЈЕ ТЕРИТОРИЈА ОДРЕЂЕНА У СКЛАДУ СА ЗАКОНОМ КОЈИМ СЕ УРЕЂУЈЕ ТЕРИТОРИЈАЛНА ОРГАНИЗАЦИЈА РЕПУБЛИКЕ СРБИЈЕ, У КОЈИМА ПРОЦЕНАТ ПРИПАДНИКА ОДРEЂЕНЕ НАЦИОНАЛНЕ МАЊИНЕ У УКУПНОМ БРОЈУ СТАНОВНИКА НА ТЕРИТОРИЈИ НАСЕЉЕНОГ МЕСТА ДОСТИЖЕ 15% ПРЕМА РЕЗУЛТАТИМА ПОСЛЕДЊЕГ ПОПИСА СТАНОВНИШТВА ИМЕНА ОРГАНА КОЈИ ВРШЕ ЈАВНА ОВЛАШЋЕЊА, НАЗИВИ ЈЕДИНИЦА ЛОКАЛНЕ САМОУПРАВЕ, НАСЕЉЕНИХ МЕСТА, ТРГОВА И УЛИЦА И ДРУГИ ТОПОНИМИ ИСПИСУЈУ СЕ И НА ЈЕЗИКУ ДОТИЧНЕ НАЦИОНАЛНЕ МАЊИНЕ, ПРЕМА ЊЕНОЈ ТРАДИЦИЈИ И ПРАВОПИСУ, И У СЛУЧАЈУ ДА ЈЕЗИК ТЕ НАЦИОНАЛНЕ МАЊИНЕ НИЈЕ У СЛУЖБЕНОЈ УПОТРЕБИ НА ТЕРИТОРИЈИ ЈЕДИНИЦЕ ЛОКAЛНЕ САМОУПРАВЕ У СКЛАДУ СА СТАВОМ 2. ОВОГ ЧЛАНА.

СКУПШТИНА ЈЕДИНИЦЕ ЛОКАЛНЕ САМОУПРАВЕ УТВРДИЋЕ СТАТУТОМ НАСЕЉЕНА МЕСТА ИЗ СТАВА 6. ОВОГ ЧЛАНА ИМАЈУЋИ У ВИДУ ТРАДИЦИОНАЛНУ НАСЕЉЕНОСТ ПРИПАДНИКА НАЦИОНАЛНЕ МАЊИНЕ И ПРЕТХОДНО ПРИБАВЉЕНО МИШЉЕЊЕ НАЦИОНАЛНОГ САВЕТА. АКО САДРЖИНА ОДРЕДБИ ПРЕДЛОГА СТАТУТА ЈЕДНИЦЕ ЛОКАЛНЕ САМОУПРАВЕ О НАСЕЉЕНИМ МЕСТИМА У КОЈИМА СЕ ТОПОНИМИ ИСПИСУЈУ И НА ЈЕЗИКУ И ПИСМУ НАЦИОНАЛНЕ МАЊИНЕ НЕ ОДГОВАРА ИСТОРИЈСКИМ ЧИЊЕНИЦАМА О ТРАДИЦИОНАЛНОЈ НАСЕЉЕНОСТИ ПРИПАДНИКА НАЦИОНАЛНЕ МАЊИНЕ, МИНИСТАРСТВО НАДЛЕЖНО ЗА ПОСЛОВЕ ЛОКАЛНЕ САМОУПРАВЕ ОДБИЋЕ У РОКУ ОД 60 ДАНА ОД ДАНА ПРИЈЕМА ПРЕДЛОГА СТАТУТА ДАВАЊЕ САГЛАСНОСТИ НА ТЕ ОДРЕДБЕ.

 Припадници националних мањина чији број у укупном становништву ~~Савезне Републике Југославије~~ РЕПУБЛИКЕ СРБИЈЕ достиже најмање 2% према последњем попису становништва, могу се обратити ~~савезним органима~~ РЕПУБЛИЧКИМ ОРГАНИМА на свом језику и имају право да добију одговор на том језику.

 ПРИПАДНИЦИ НАЦИОНАЛНИХ МАЊИНА ЧИЈИ БРОЈ У УКУПНОМ СТАНОВНИШТВУ РЕПУБЛИКЕ СРБИЈЕ НЕ ДОСТИЖЕ 2% ПРЕМА ПОСЛЕДЊЕМ ПОПИСУ СТАНОВНИШТВА МОГУ СЕ ОБРАТИТИ РЕПУБЛИЧКИМ ОРГАНИМА НА СВОМ ЈЕЗИКУ И ИМАЈУ ПРАВО ДА ДОБИЈУ ОДГОВОР НА ТОМ ЈЕЗИКУ ПРЕКО ЈЕДИНИЦЕ ЛОКАЛНЕ САМОУПРАВЕ У КОЈОЈ ЈЕ ЈЕЗИК ТЕ НАЦИОНАЛНЕ МАЊИНЕ У СЛУЖБЕНОЈ УПОТРЕБИ, ПРИ ЧЕМУ ЈЕДИНИЦА ЛОКАЛНЕ САМОУПРАВЕ ОБЕЗБЕЂУЈЕ ПРЕВОЂЕЊЕ И СНОСИ ТРОШКОВЕ ПРЕВОЂЕЊА ДОПИСА УПУЋЕНОГ РЕПУБЛИЧКОМ ОРГАНУ И ОДГОВОРА ТОГ ОРГАНА.

 ~~Посланик у Савезној скупштини који припада националној мањини чији број у укупном становништву Савезне Републике Југославије достиже најмање 2% према последњем попису становништва има право да се обраћа Савезној скупштини на свом језику, што ће се ближе уредити пословницима већа Савезне скупштине.~~

 НАРОДНИ ПОСЛАНИК КОЈИ ПРИПАДА НАЦИОНАЛНОЈ МАЊИНИ ЧИЈИ БРОЈ У УКУПНОМ СТАНОВНИШТВУ РЕПУБЛИКЕ СРБИЈЕ ДОСТИЖЕ НАЈМАЊЕ 2% ПРЕМА ПОСЛЕДЊЕМ ПОПИСУ СТАНОВНИШТВА ИМА ПРАВО ДА СЕ ОБРАЋА НАРОДНОЈ СКУПШТИНИ НА СВОМ ЈЕЗИКУ.

 НАРОДНА СКУПШТИНА ОБЕЗБЕДИЋЕ УСЛОВЕ ЗА ОСТВАРИВАЊЕ ПРАВА ИЗ СТАВА 10. ОВОГ ЧЛАНА И СВОЈИМ АКТОМ БЛИЖЕ ЋЕ УРЕДИТИ НАЧИН ОСТВАРИВАЊА ОВОГ ПРАВА.

ЧЛАН 11А

МИНИСТАРСТВО НАДЛЕЖНО ЗА ОСТВАРИВАЊЕ ПРАВА НАЦИОНАЛНИХ МАЊИНА (У ДАЉЕМ ТЕКСТУ: МИНИСТАРСТВО), ОБЕЗБЕЂУЈЕ ПРЕВОЂЕЊЕ И ОБЈАВЉУЈЕ ЗБИРКЕ ПРЕЧИШЋЕНИХ ТЕКСТОВА НАЈЗНАЧАЈНИЈИХ ЗАКОНА РЕПУБЛИКЕ СРБИЈЕ ЧИЈИ СЕ ПРЕДМЕТ УРЕЂИВАЊА У ЦЕЛИНИ ИЛИ НАЈВЕЋИМ ДЕЛОМ ОДНОСИ НА ОСТВАРИВАЊЕ ПРАВА НАЦИОНАЛНИХ МАЊИНА.

МИНИСТАРСТВО ЈЕ У ОБАВЕЗИ ДА ЗАКОНЕ ИЗ СТАВА.1. ОВОГ ЧЛАНА УЧИНИ ДОСТУПНИМ И У ЕЛЕКТРОНСКОМ ОБЛИКУ, НА СВОЈОЈ ИНТЕРНЕТ СТРАНИЦИ И НА ПОРТАЛУ Е-УПРАВЕ, КАО И ДА СПОРАЗУМНО ОДРЕЂЕНИ БРОЈ ЗБИРКИ ПРЕЧИШЋЕНИХ ТЕКСТОВА ЗАКОНА ИЗ СТАВА 1. ОВОГ ЧЛАНА ДОСТАВИ НАЦИОНАЛНИМ САВЕТИМА НАЦИОНАЛНИХ МАЊИНА.

О ОБЈАВЉИВАЊУ ЗАКОНА ИЗ СТАВА 1. ОВОГ ЧЛАНА МИНИСТАРСТВО ПЕРИОДИЧНО И ПО ПОТРЕБИ ИЗВЕШТАВА САВЕТ ЗА НАЦИОНАЛНЕ МАЊИНЕ.

ИЗУЗЕТНО ОД СТАВА 1. ОВОГ ЧЛАНА, НАЦИОНАЛНИ САВЕТ НАЦИОНАЛНЕ МАЊИНЕ МОЖЕ РЕСОРНОМ МИНИСТАРСТВУ ПОДНЕТИ ПРЕДЛОГ, УЗ ОБРАЗЛОЖЕЊЕ ДА ЈЕ ТО ОД ПОСЕБНОГ ЗНАЧАЈА ЗА ОСТВАРИВАЊЕ ПРАВА И СЛОБОДА НАЦИОНАЛНЕ МАЊИНЕ, ДА РЕСОРНО МИНИСТАРСТВО ОБЕЗБЕДИ ПРЕВОЂЕЊЕ И ОБЈАВЉИВАЊЕ ЗБИРКЕ ПРЕЧИШЋЕНИХ ТЕКСТОВА ОДРЕЂЕНИХ ЗАКОНА ИЗ СВОГ ЗАКОНСКОГ ДЕЛОКРУГА КОЈИ САДРЖЕ ОДРЕДБЕ КОЈЕ СЕ ОДНОСЕ НА ОСТВАРИВАЊЕ ПРАВА И СЛОБОДА НАЦИОНАЛНИХ МАЊИНА, ОДНОСНО УРЕЂУЈУ ДРУШТВЕНЕ ОДНОСЕ КОЈИ СУ ОД ПОСЕБНОГ ЗНАЧАЈА ЗА НАЦИОНАЛНЕ МАЊИНЕ.

У СЛУЧАЈУ ДА РЕСОРНО МИНИСТАРСТВО ПРИХВАТИ ПРЕДЛОГ НАЦИОНАЛНОГ САВЕТА НАЦИОНАЛНЕ МАЊИНЕ, МИНИСТАРСТВО ЈЕ У ТОМ СЛУЧАЈУ У ОБАВЕЗИ ДА ЗАКОНЕ ИЗ СТАВА 4. ОВОГ ЧЛАНА УЧИНИ ДОСТУПНИМ И У ЕЛЕКТРОНСКОМ ОБЛИКУ, НА СВОЈОЈ ИНТЕРНЕТ СТРАНИЦИ И НА ПОРТАЛУ Е-УПРАВЕ, КАО И ДА СПОРАЗУМНО ОДРЕЂЕНИ БРОЈ ЗБИРКИ ПРЕЧИШЋЕНИХ ТЕКСТОВА ЗАКОНА ИЗ СТАВА 4. ОВОГ ЧЛАНА ДОСТАВИ НАЦИОНАЛНОМ САВЕТУ НАЦИОНАЛНЕ МАЊИНЕ.

ПРИЛИКОМ ОДЛУЧИВАЊА О ПРЕДЛОГУ ИЗ СТАВА 4. ОВОГ ЧЛАНА ПОСЕБНО СЕ ВОДИ РАЧУНА О РАСПОЛОЖИВОСТИ ПЛАНИРАНИХ БУЏЕТСКИХ СРЕДСТАВА, КАО И О ТОМЕ ДА ЛИ СЕ У ПЕРИОДУ ОД НАРЕДНИХ ГОДИНУ ДАНА НАКОН ПОДНОШЕЊА ПРЕДЛОГА НАЦИОНАЛНОГ САВЕТА НАЦИОНАЛНЕ МАЊИНЕ ПЛАНИРАЈУ ИЗМЕНЕ И ДОПУНЕ ИЛИ ДОНОШЕЊЕ НОВОГ ЗАКОНА УМЕСТО ЗАКОНА ЧИЈЕ СЕ ПРЕВОЂЕЊЕ ОДНОСНО ОБЈАВЉИВАЊЕ ПРЕДЛАЖЕ.

РЕСОРНО МИНИСТАРСТВО О ПОСТУПАЊУ ИЗ СТ. 4. ДО 6. ОВОГ ЧЛАНА ИЗВЕШАТАВА САВЕТ ЗА НАЦИОНАЛНЕ МАЊИНЕ.

ЧЛАН 11Б

ПРОПИСИ АУТОНОМНЕ ПОКРАЈИНЕ ОБЈАВЉУЈУ СЕ НА ЈЕЗИЦИМА НАЦИОНАЛНИХ МАЊИНА У СКЛАДУ СА СТАТУТОМ И ОПШТИМ АКТИМА АУТОНОМНЕ ПОКРАЈИНЕ.

ПРОПИСИ ЈЕДИНИЦА ЛОКАЛНЕ САМОУПРАВЕ ОБЈАВЉУЈУ СЕ НА ЈЕЗИЦИМА НАЦИОНАЛНИХ МАЊИНА, У СКЛАДУ СА СТАТУТОМ И ОПШТИМ АКТИМА ЈЕДИНИЦА ЛОКАЛНЕ САМОУПРАВЕ, У СКЛАДУ СА ЗАКОНОМ.

**Право на неговање културе и традиције**

Члан 12.

 Изражавање, чување, неговање, развијање, преношење и јавно испољавање националне и етничке, културне, верске и језичке посебности као дела традиције грађана, националних мањина и њихових припадника је њихово неотуђиво индивидуално и колективно право.

 У циљу очувања и развоја националне и етничке посебности, припадници националних мањина имају право да оснивају посебне културне, уметничке и научне установе, друштва и удружења у свим областима културног и уметничког живота.

 ~~Установе, друштва и удружења из претходног става самостални су у раду. Држава ће учествовати у финансирању тих друштава и удружења у складу са својим могућностима.~~

УСТАНОВЕ, ДРУШТВА И УДРУЖЕЊА ИЗ ПРЕТХОДНОГ СТАВА САМОСТАЛНИ СУ У РАДУ. РЕПУБЛИКА, ПОКРАЈИНА И ЈЕДИНИЦЕ ЛОКАЛНЕ САМОУПРАВЕ МОГУ УЧЕСТВОВАТИ У ФИНАНСИРАЊУ ДРУШТАВА И УДРУЖЕЊА НАЦИОНАЛНИХ МАЊИНА.

 За подстицање и подршку установа, друштава и удружења из става 5. овог члана могу се оснивати посебне фондације.

 ~~Музеји, архиви и институције за заштиту споменика културе чији је оснивач држава, обезбедиће представљање и заштиту културно-историјског наслеђа националних мањина са своје територије. Представници националних савета ће учествовати у одлучивању о начину представљања културно-историјског наслеђа своје заједнице.~~

МУЗЕЈИ, АРХИВИ И ИНСТИТУЦИЈЕ ЗА ЗАШТИТУ СПОМЕНИКА КУЛТУРЕ ЧИЈИ ЈЕ ОСНИВАЧ РЕПУБЛИКА, ПОКРАЈИНА ИЛИ ЈЕДИНИЦА ЛОКАЛНЕ САМОУПРАВЕ ОБЕЗБЕДИЋЕ ПРЕДСТАВЉАЊЕ И ЗАШТИТУ КУЛТУРНО-ИСТОРИЈСКОГ НАСЛЕЂА ОД ПОСЕБНОГ ЗНАЧАЈА ЗА НАЦИОНАЛНЕ МАЊИНЕ НА ТЕРИТОРИЈИ ЗА КОЈУ СУ НАДЛЕЖНИ. У ОДЛУЧИВАЊУ О НАЧИНУ ПРЕДСТАВЉАЊА КУЛТУРНО-ИСТОРИЈСКОГ НАСЛЕЂА ЗА КОЈЕ ЈЕ У СКЛАДУ СА ОДРЕДБАМА ПОСЕБНОГ ЗАКОНА УТВРЂЕНО ДА ЈЕ ОД ПОСЕБНОГ ЗНАЧАЈА ЗА НАЦИОНАЛНЕ МАЊИНЕ УЧЕСТВУЈУ И ПРЕДСТАВНИЦИ ЊИХОВИХ НАЦИОНАЛНИХ САВЕТА.

 УСТАНОВЕ КУЛТУРЕ ЧИЈИ ЈЕ ОСНИВАЧ ЈЕДИНИЦА ЛОКАЛНЕ САМОУПРАВЕ КОЈА СЕ У СМИСЛУ ЗАКОНА О ЛОКАЛНОЈ САМОУПРАВИ СМАТРА НАЦИОНАЛНО МЕШОВИТОМ ЈЕДИНИЦОМ ЛОКАЛНЕ САМОУПРАВЕ, СВОЈИМ ПРОГРАМИМА РАДА ОБЕЗБЕДИЋЕ САДРЖАЈЕ, МЕРЕ, АКТИВНОСТИ ИЛИ МАНИФЕСТАЦИЈЕ КОЈИМА СЕ ЧУВА И ПРОМОВИШЕ КУЛТУРНИ ИДЕНТИТЕТ И ТРАДИЦИЈА НАЦИОНАЛНИХ МАЊИНА ТРАДИЦИОНАЛНО НАСТАЊЕНИХ НА ЊЕНОЈ ТЕРИТОРИЈИ.

**Школовање на матерњем језику**

Члан 13.

 Припадници националних мањина имају право на васпитање и образовање на свом језику, ОДНОСНО ГОВОРУ у ~~институцијама~~ УСТАНОВАМА предшколског, основног и средњег васпитања и образовања.

 ~~Уколико у тренутку доношења овог закона не постоји образовање на језику националне мањине у оквиру система јавног образовања за припаднике националне мањине из става 1. овог члана, држава је дужна створити услове за организовање на језику националне мањине, а до тог времена обезбедити двојезичку наставу или изучавање језика националне мањине са елементима националне историје и културе за припаднике националних мањина.~~

 За остваривање права из ст. 1. ~~и 2~~. овог члана може се прописати одређени минимални број ученика, с тим да тај број може да буде мањи од минималног броја ученика који је законом прописан за обезбеђење одговарајућих облика наставе и образовања.

 Образовање на језику националне мањине не искључује обавезно учење српског језика.

 Програм наставе за потребе образовања из става 1. овог члана, у делу који се односи на национални садржај, у значајној мери ће садржати теме које се односе на историју, уметност и културу националне мањине.

 ~~У изради наставног плана за потребе наставе предмета који изражавају посебност националних мањина на језику националних мањина, двојезичне наставе и учења језика националних мањина са елементима националне културе из става 1. овог члана, обавезно учествују национални савети националне мањине.~~

НАЦИОНАЛНИ САВЕТИ НАЦИОНАЛНИХ МАЊИНА УЧЕСТВУЈУ У ИЗРАДИ НАСТАВНИХ ПРОГРАМА ЗА ПРЕДМЕТЕ КОЈИ ИЗРАЖАВАЈУ ПОСЕБНОСТ НАЦИОНАЛНИХ МАЊИНА НА ЈЕЗИКУ, ОДНОСНО ГОВОРУ НАЦИОНАЛНИХ МАЊИНА, ДВОЈЕЗИЧНЕ НАСТАВЕ И УЧЕЊА ЈЕЗИКА НАЦИОНАЛНИХ МАЊИНА СА ЕЛЕМЕНТИМА НАЦИОНАЛНЕ КУЛТУРЕ, У СКЛАДУ СА ПРОПИСИМА КОЈИМА ЈЕ УРЕЂЕНО ДОНОШЕЊЕ НАСТАВНИХ ПРОГРАМА ЗА НАЦИОНАЛНЕ МАЊИНЕ.

 ~~План и програм рада у образовним установама и школама са наставом на српском језику, са циљем поспешивања толеранције према националним мањинама, треба да садржи градиво које садржи сазнања о историји, култури и положају националних мањина, те друге садржаје који поспешују међусобну толеранцију и суживот. На територијама где је језик националне мањине у службеној употреби план и програм у образовним установама и школама са српским наставним језиком треба да садрже могућност учења језика националне мањине.~~

У ЦИЉУ МЕЂУСОБНЕ ТОЛЕРАНЦИЈЕ И СУЖИВОТА НАЦИОНАЛНИХ МАЊИНА И ВЕЋИНСКОГ СТАНОВНИШТВА, РЕАЛИЗУЈУ СЕ ПРОГРАМИ НАСТАВНИХ И ВАННАСТАВНИХ АКТИВНОСТИ У ОСНОВНОМ И СРЕДЊЕМ ОБРАЗОВАЊУ И ВАСПИТАЊУ О ИСТОРИЈИ, КУЛТУРИ И ПОЛОЖАЈУ НАЦИОНАЛНИХ МАЊИНА У РЕПУБЛИЦИ СРБИЈИ.

Члан 14.

 ~~За потребе образовања на језику националних мањина из члана 13. став 1. у оквиру вишег и високог образовања обезбедиће се катедре и факултети где ће се на језицима националних мањина, или двојезично, образовати васпитачи, учитељи и наставници језика националних мањина.~~

 ~~Поред вишег и високог образовања из претходног става овог члана, факултет ће организовати лекторат на језицима националних мањина, где ће студенти припадници националних мањина моћи да савладају стручне термине и на језику националне мањине.~~

 ~~Поред обавеза из ст. 1. и 2. овог члана, држава ће помагати стручно оспособљавање и терминолошко усавршавање наставника за потребе образовања из става 1. овог члана.~~

 ~~Држава ће поспешивати међународну сарадњу, са циљем да се омогући да припадници националних мањина студирају у иностранству на матерњем језику и да се тако стечене дипломе признају у складу са законом.~~

ЗА ПОТРЕБЕ ОБРАЗОВАЊА НА ЈЕЗИКУ НАЦИОНАЛНИХ МАЊИНА ИЗ ЧЛАНА 13. СТАВ 1. У ОКВИРУ ВИОКОГ ОБРАЗОВАЊА ПОДРЖАЋЕ СЕ РАЗВИЈАЊЕ СТУДИЈСКИХ ПРОГРАМА ЗА ВАСПИТАЧЕ И НАСТАВНИКЕ НА ЈЕЗИЦИМА НАЦИОНАЛНИХ МАЊИНА, У СКЛАДУ СА ЗАКОНОМ КОЈИ УРЕЂУЈЕ ВИСОКО ОБРАЗОВАЊЕ.

 ВИСОКОШКОЛСКА УСТАНОВА МОЖЕ ОРГАНИЗОВАТИ ЛЕКТОРАТ НА ЈЕЗИЦИМА НАЦИОНАЛНИХ МАЊИНА ГДЕ СТУДЕНТИ ПРИПАДНИЦИ НАЦИОНАЛНИХ МАЊИНА МОГУ ДА САВЛАДАЈУ СТРУЧНЕ ТЕРМИНЕ И НА ЈЕЗИКУ НАЦИОНАЛНЕ МАЊИНЕ.

 РЕПУБЛИКА, ПОКРАЈИНА И ЈЕДИНИЦА ЛОКАЛНЕ САМОУПРАВЕ МОГУ ДА ПОМАЖЕ СТРУЧНО ОСПОСОБЉАВАЊЕ НАСТАВНИКА ЗА ПОТРЕБЕ ОБРАЗОВАЊА ИЗ СТАВА 1. ОВОГ ЧЛАНА.

 РЕПУБЛИКА ПОСПЕШУЈЕ МЕЂУНАРОДНУ САРАДЊУ СА ЦИЉЕМ ДА СЕ ПРИПАДНИЦИМА НАЦИОНАЛНИХ МАЊИНА ОМОГУЋИ ДА СТУДИРАЈУ У ИНОСТРАНСТВУ НА МАТЕРЊЕМ ЈЕЗИКУ И ДА СЕ ТАКО СТЕЧЕНЕ ДИПЛОМЕ ПРИЗНАЈУ У СКЛАДУ СА ЗАКОНОМ.

Члан 15

 Припадници националних мањина имају право да оснују и одржавају приватне образовне установе, школе, или универзитет, где ће се образовање организовати на језицима националних мањина или двојезично, у складу са законом.

 ~~У финансирању образовања на језицима националних мањина могу учествовати и домаће и стране организације, фондације и приватна лица, у складу са законом.~~

 У ФИНАНСИРАЊУ УСТАНОВА ИЗ СТАВА 1. ОВОГ ЧЛАНА, КАО И У ОБЕЗБЕЂИВАЊУ СРЕДСТАВА ЗА ВИШИ КВАЛИТЕТ ОБРАЗОВАЊА И ВАСПИТАЊА НА ЈЕЗИЦИМА НАЦИОНАЛНИХ МАЊИНА У УСТАНОВАМА ЧИЈИ ЈЕ ОСНИВАЧ РЕПУБЛИКА, АУТОНОМНА ПОКРАЈИНА ИЛИ ЈЕДИНИЦА ЛОКАЛНЕ САМОУПРАВЕ МОГУ ДА УЧЕСТВУЈУ ДОМАЋЕ И СТРАНЕ ОРГАНИЗАЦИЈЕ, ФОНДАЦИЈЕ И ПРИВАТНА ЛИЦА, У СКЛАДУ СА ЗАКОНОМ.

 У случају финансијске и друге донације из претходног става, држава ће обезбедити одређене олакшице или ослобађање од дажбина.

**Употреба националних симбола**

Члан 16.

 Припадници националних мањина имају право избора и употребе националних симбола и знамења.

 Национални симбол и знамење не могу бити идентични са симболом и знамењем друге државе.

 Националне симболе, знамења и празнике националних мањина предлажу национални савети. Симболе, знамење и празнике националних мањина потврђује ~~Савезни савет~~ САВЕТ за националне мањине.

 ~~Симболи и знамења националних мањина се могу службено истицати током државних празника и празника националне мањине на зградама и у просторијама локалних органа и организација са јавним овлашћењима на подручјима на којима је језик националне мањине у службеној употреби.~~

СИМБОЛИ И ЗНАМЕЊА НАЦИОНАЛНИХ МАЊИНА МОГУ СЕ НАКОН ОБЈАВЉИВАЊА ОДЛУКЕ САВЕТА ЗА НАЦИОНАЛНЕ МАЊИЊЕ О ЊИХОВОМ ПОТВРЂИВАЊУСЛУЖБЕНО ИСТИЦАТИ ТОКОМ ДРЖАВНИХ ПРАЗНИКА РЕПУБЛИКЕ СРБИЈЕ И ПОТВРЂЕНИХПРАЗНИКА НАЦИОНАЛНЕ МАЊИНЕ НА ЗГРАДАМА И У ПРОСТОРИЈАМА ЛОКАЛНИХ ОРГАНА И ОРГАНИЗАЦИЈА СА ЈАВНИМ ОВЛАШЋЕЊИМА НА ПОДРУЧЈИМА НА КОЈИМА ЈЕ ЈЕЗИК НАЦИОНАЛНЕ МАЊИНЕ У СЛУЖБЕНОЈ УПОТРЕБИ, ИЛИ КОЈА СУ УТВРЂЕНА ОДЛУКОМ О ПОТВРЂИВАЊУ СИМБОЛА.

 ~~Уз знамења и симболе националне мањине, при службеној употреби из става 2. овог члана, обавезно се истичу знамења и симболи Савезне Републике Југославије, односно републике чланице.~~

УЗ ЗНАМЕЊА И СИМБОЛЕ НАЦИОНАЛНЕ МАЊИНЕ, ПРИЛИКОМ ОБЕЛЕЖАВАЊА ДРЖАВНОГ ПРАЗНИКА РЕПУБЛИКЕ СРБИЈЕ, ОБАВЕЗНО СЕ ИСТИЧУ ДРЖАВНА ЗАСТАВА РЕПУБЛИКЕ СРБИЈЕ И МАЛИ ГРБ РЕПУБЛИКЕ СРБИЈЕ, НА НАЧИН УСТАНОВЉЕН ЗАКОНОМ КОЈИМ СЕ УРЕЂУЈЕ ИЗГЛЕД И УПОТРЕБА ДРЖАВНИХ СИМБОЛА РЕПУБЛИКЕ СРБИЈЕ.

УЗ ЗНАМЕЊА И СИМБОЛЕ НАЦИОНАЛНЕ МАЊИНЕ, ПРИЛИКОМ ОБЕЛЕЖАВАЊА ПОТВРЂЕНОГ ПРАЗНИКА НАЦИОНАЛНЕ МАЊИНЕ, ОБАВЕЗНО СЕ ИСТИЧУ НАРОДНА ЗАСТАВА РЕПУБЛИКЕ СРБИЈЕ И МАЛИ ГРБ РЕПУБЛИКЕ СРБИЈЕ, НА НАЧИН УСТАНОВЉЕН ЗАКОНОМ КОЈИМ СЕ УРЕЂУЈЕ ИЗГЛЕД И УПОТРЕБА ДРЖАВНИХ СИМБОЛА РЕПУБЛИКЕ СРБИЈЕ.

НА УЛАЗУ У СЛУЖБЕНЕ ПРОСТОРИЈЕ НАЦИОНАЛНОГ САВЕТА МОГУ СЕ, НА ПРИГОДАН НАЧИН, ТОКОМ ЧИТАВЕ ГОДИНЕ, ИСТИЦАТИ СИМБОЛИ НАЦИОНАЛНЕ МАЊИНЕ УЗ ИСТИЦАЊЕ ДРЖАВНИХ СИМБОЛА РЕПУБЛИКЕ СРБИЈЕ.

**~~Савезни савет~~ САВЕТ за националне мањине**

Члан 18.

 ~~У циљу очувања, унапређења и заштите националних, етничких, верских, језичких и културних посебности припадника националних мањина и у циљу остваривања њихових права, Савезна влада Савезне Републике Југославије ће основати Савезни савет за националне мањине (у даљем тексту: Савет).~~

 ~~Састав и надлежности Савета ће утврдити Савезна влада.~~

 ~~Представници националних савета националних мањина ће бити чланови Савета.~~

У ЦИЉУ ОЧУВАЊА, УНАПРЕЂЕЊА И ЗАШТИТЕ НАЦИОНАЛНИХ, ЕТНИЧКИХ, ВЕРСКИХ, ЈЕЗИЧКИХ И КУЛТУРНИХ ПОСЕБНОСТИ ПРИПАДНИКА НАЦИОНАЛНИХ МАЊИНА И У ЦИЉУ ОСТВАРИВАЊА ЊИХОВИХ ПРАВА, ВЛАДА ОБРАЗУЈЕ САВЕТ ЗА НАЦИОНАЛНЕ МАЊИНЕ (У ДАЉЕМ ТЕКСТУ: САВЕТ), КАО СТАЛНО РАДНО ТЕЛО ВЛАДЕ.

ЗАДАЦИ САВЕТА СУ ДА: ПРАТИ И РАЗМАТРА СТАЊЕ ОСТВАРИВАЊА ПРАВА НАЦИОНАЛНИХ МАЊИНА И СТАЊЕ МЕЂУНАЦИОНАЛНИХ ОДНОСА У РЕПУБЛИЦИ СРБИЈИ; ПРЕДЛАЖЕ МЕРЕ ЗА УНАПРЕЂЕЊЕ ПУНЕ И ДЕЛОТВОРНЕ РАВНОПРАВНОСТИ ПРИПАДНИКА НАЦИОНАЛНИХ МАЊИНА; ПРАТИ ОСТВАРИВАЊЕ САРАДЊЕ НАЦИОНАЛНИХ МАЊИНА СА ДРЖАВНИМ ОРГАНИМА, КАО И СА ОРГАНИМА АУТОНОМНЕ ПОКРАЈИНЕ И ЈЕДИНИЦА ЛОКАЛНЕ САМОУПРАВЕ; РАЗМАТРА УСЛОВЕ ЗА РАД НАЦИОНАЛНИХ САВЕТА НАЦИОНАЛНИХ МАЊИНА И ПРЕДЛАЖЕ МЕРЕ У ТОЈ ОБЛАСТИ; ПРАТИ ОСТВАРИВАЊЕ МЕЂУНАРОДНИХ ОБАВЕЗА РЕПУБЛИКЕ СРБИЈЕ У ОБЛАСТИ ОСТВАРИВАЊА ПРАВА ПРИПАДНИКА НАЦИОНАЛНИХ МАЊИНА; РАЗМАТРА МЕЂУНАРОДНЕ СПОРАЗУМЕ КОЈИ СЕ ОДНОСЕ НА ПОЛОЖАЈ НАЦИОНАЛНИХ МАЊИНА И ЗАШТИТУ ЊИХОВИХ ПРАВА У ПОСТУПКУ ЊИХОВОГ ЗАКЉУЧИВАЊА; РАЗМАТРА НАЦРТЕ ЗАКОНА И ДРУГИХ ПРОПИСА ОД ЗНАЧАЈА ЗА ОСТВАРИВАЊЕ ПРАВА НАЦИОНАЛНИХ МАЊИНА И О ТОМЕ ДАЈЕ МИШЉЕЊЕ ВЛАДИ И ПОТВРЂУЈЕ СИМБОЛЕ, ЗНАМЕЊА И ПРАЗНИКЕ НАЦИОНАЛНИХ МАЊИНА, НА ПРЕДЛОГ НАЦИОНАЛНИХ САВЕТА НАЦИОНАЛНИХ МАЊИНА.

ЧЛАНОВИ САВЕТА СУ РУКОВОДИОЦИ ОРГАНА ДРЖАВНЕ УПРАВЕ И СЛУЖБИ ВЛАДЕ У ЧИЈИ ДЕЛОКРУГ СПАДАЈУ ПИТАЊА ОД ЗНАЧАЈА ЗА ПОЛОЖАЈ НАЦИОНАЛНИХ МАЊИНА, КАО И ПРЕДСЕДНИЦИ НАЦИОНАЛНИХ САВЕТА НАЦИОНАЛНИХ МАЊИНА.

ВЛАДА СВОЈИМ РЕШЕЊЕМ ИМЕНУЈЕ ЧЛАНОВЕ САВЕТА И ОДРЕЂУЈЕ ОРГАН ДРЖАВНЕ УПРАВЕ, ОДНОСНО СЛУЖБУ ВЛАДЕ ЗАДУЖЕНУ ДА ПРУЖА СТРУЧНУ И АДМИНИСТРАТИВНО-ТЕХНИЧКУ ПОДРШКУ РАДУ САВЕТА.

**Национални савети националних мањина**

Члан 19.

 ~~Припадници националних мањина могу изабрати националне савете (у даљем~~ ~~тексту: савет) ради остваривања права на самоуправу у области употребе језика и писма, образовања, информисања и културе.~~

~~Савет је правно лице.~~

 ~~Савет има најмање 15 а највише 35 чланова, у зависности од укупног броја припадника националне мањине, који се бирају на период од четири године.~~

 ~~Савет доноси свој статут и буџет у складу са Уставом и законом.~~

 ~~Савет се финансира из буџета и донација.~~

 ~~Регистар изабраних савета води надлежни савезни орган.~~

 ~~Савет представља националну мањину у области службене употребе језика, образовања, информисања на језику националне мањине и културе, учествује у процесу одлучивања или одлучује о питањима из тих области и оснива установе из ових области.~~

 ~~Органи државе, територијалне аутономије или јединице локалне самоуправе, приликом одлучивања о питањима из става 7. овог члана, затражиће мишљење савета.~~

 ~~Савет се може обратити органима власти из става 8. овог члана у вези са свим питањима која утичу на права и положај националне мањине.~~

 ~~Део овлашћења из области поменутих у ставу 7. овог члана може се поверити саветима, а држава ће обезбедити финансијска средства потребна за вршење ових надлежности.~~

 ~~При утврђивању обима и врсте овлашћења из става 10. овог члана води се рачуна и о захтеву националног савета.~~

 ~~Савети ће се формирати на принципима добровољности, изборности, пропорционалности и демократичности.~~

 ~~Изборна правила о избору националних савета ће се регулисати законом.~~

РАДИ ОСТВАРИВАЊА УСТАВОМ ЗАЈАМЧЕНОГ ПРАВА НА САМОУПРАВУ У КУЛТУРИ, ОБРАЗОВАЊУ, ОБАВЕШТАВАЊУ И СЛУЖБЕНОЈ УПОТРЕБИ ЈЕЗИКА И ПИСМА, ПРИПАДНИЦИ НАЦИОНАЛНИХ МАЊИНА МОГУ ИЗАБРАТИ НАЦИОНАЛНЕ САВЕТЕ.

НАЦИОНАЛНИ САВЕТ ПРЕДСТАВЉА НАЦИОНАЛНУ МАЊИНУ У КУЛТУРИ, ОБРАЗОВАЊУ, ОБАВЕШТАВАЊУ И СЛУЖБЕНОЈ УПОТРЕБИ ЈЕЗИКА И ПИСМА, УЧЕСТВУЈЕ У ПРОЦЕСУ ОДЛУЧИВАЊА ИЛИ ОДЛУЧУЈЕ О ПОЈЕДИНИМ ПИТАЊИМА ИЗ ОВИХ ОБЛАСТИ И ОСНИВА УСТАНОВЕ ИЗ ОВИХ ОБЛАСТИ.

НАЦИОНАЛНИ САВЕТ ЈЕ ПРАВНО ЛИЦЕ.

НАЦИОНАЛНИ САВЕТИ ЋЕ СЕ ФОРМИРАТИ НА ПРИНЦИПИМА ДОБРОВОЉНОСТИ, ИЗБОРНОСТИ, ПРОПОРЦИОНАЛНОСТИ И ДЕМОКРАТИЧНОСТИ.

ОВЛАШЋЕЊА, ПОСТУПАК ИЗБОРА, ФИНАНСИРАЊЕ И ДРУГА ПИТАЊА ОД ЗНАЧАЈА ЗА РАД НАЦИОНАЛНИХ САВЕТА УРЕДИЋЕ СЕ ПОСЕБНИМ ЗАКОНОМ.

**~~Савезни~~ БУЏЕТСКИ фонд за националне мањине**

Члан 20.

 ~~Оснива се Савезни фонд за подстицање друштвеног, економског, културног и општег развоја националних мањина (у даљем тексту: Фонд).~~

 ~~Фонд ће учествовати у финансирању активности и пројеката из буџетских средстава везаних за побољшање положаја и развијање културног стваралаштва националних мањина.~~

 ~~Савезна влада ће донети ближе прописе којима ће утврдити састав и делатност Фонда.~~

ФИНАНСИРАЊЕ ПРОГРАМА И ПРОЈЕКАТА У ОБЛАСТИ КУТУРЕ, ОБРАЗОВАЊА, ОБАВЕШТАВАЊА И СЛУЖБЕНЕ УПОТРЕБЕ ЈЕЗИКА И ПИСМА НАЦИОНАЛНИХ МАЊИНА СРЕДСТВИМА ИЗ БУЏЕТСКОГ ФОНДА ЗА НАЦИОНАЛНЕ МАЊИНЕ УРЕЂУЈЕ СЕ ПОСЕБНИМ ЗАКОНОМ.

**~~Учествовање у јавном животу и равноправност при запошљавању у јавној служби~~**

~~Члан 21.~~

 ~~Приликом запошљавања у јавним службама, укључујући полицију, води се рачуна о националном саставу становништва, одговарајућој заступљености и о познавању језика који се говори на подручју органа или службе.~~

„ДЕО ШЕСТИ

КАЗНЕНЕ ОДРЕДБЕ

ЧЛАН 22А

НОВЧАНОМ КАЗНОМ ОД 50.000 ДО 100.000 ДИНАРА КАЗНИЋЕ СЕ ЗА ПРЕКРШАЈ ОДГОВОРНО ЛИЦЕ У ОРГАНУ, ОДНОСНО ОРГАНИЗАЦИЈИ КОЈА ВРШИ ЈАВНА ОВЛАШЋЕЊА АКО НАЗИВ ОРГАНА ОДНОСНО ОРГАНИЗАЦИЈЕ ИСПИШЕ СУПРОТНО ОДРЕДБАМА ЧЛАНА 11. СТ. 5. И 6. ОВОГ ЗАКОНА*.*

НОВЧАНОМ КАЗНОМ ОД 200.000 ДО 1.500.000 ДИНАРА КАЗНИЋЕ СЕ ЗА ПРИВРЕДНИ ПРЕСТУП ОРГАНИЗАЦИЈА ОВЛАШЋЕНА ЗА ПОСТАВЉАЊЕ САОБРАЋАЈНИХ ЗНАКОВА И НАЗИВА МЕСТА КОЈА ПОСТУПИ СУПРОТНО ЧЛАНУ 11. СТ. 5. И 6. ОВОГ ЗАКОНА.

ЗА ПРИВРЕДНИ ПРЕСТУП ИЗ СТАВА 2. ОВОГ ЧЛАНА КАЗНИЋЕ СЕ И ОДГОВОРНО ЛИЦЕ У ОРГАНИЗАЦИЈИ ИЗ СТАВА 1. ОВОГ ЧЛАНА НОВЧАНОМ КАЗНОМ ОД 50.000 ДО 100.000 ДИНАРА*.*

ЧЛАН 22Б

НОВЧАНОМ КАЗНОМ ОД 500.000 ДО 2.000.000 ДИНАРА КАЗНИЋЕ СЕ ПРАВНО ЛИЦЕ И ОДГОВОРНО ЛИЦЕ У ПРАВНОМ ЛИЦУ КОЈЕ:

1. КАО СИМБОЛ И ЗНАМЕЊЕ НАЦИОНАЛНЕ МАЊИНЕ, СЛУЖБЕНО, ОДНОСНО ЈАВНО ПРЕДСТАВЉА, ИСТИЧЕ ИЛИ КОРИСТИ СИМБОЛЕ И ЗНАМЕЊА ДРУГЕ ДРЖАВЕ;
2. ЗА ПРАЗНИК НАЦИОНАЛНЕ МАЊИНЕ СЛУЖБЕНО, ОДНОСНО ЈАВНО КОРИСТИ НАЗИВ ПРАЗНИКА КОЈИ НИЈЕ ПОТВРЂЕН ОД СТРАНЕ САВЕТА ЗА НАЦИОНАЛНЕ МАЊИНЕ И ОБЈАВЉЕН У „СЛУЖБЕНОМ ГЛАСНИКУ РЕПУБЛИКЕ СРБИЈЕ”.

ЗА ПРЕКРШАЈ ИЗ СТАВА 1. ОВОГ ЧЛАНА КАЗНИЋЕ СЕ И ОДГОВОРНО ЛИЦЕ У ПРАВНОМ ЛИЦУ НОВЧАНОМ КАЗНОМ ОД 50.000 ДО 150.000 ДИНАРА.

ЧЛАН 22В

НОВЧАНОМ КАЗНОМ ОД 50.000 ДО 150.000 ДИНАРА КАЗНИЋЕ СЕ ЗА ПРЕКРШАЈ ОДГОВОРНО ЛИЦЕ У ОРГАНУ ЛОКАЛНЕ САМОУПРАВЕ, ОРГАНИЗАЦИЈИ КОЈА ВРШИ ЈАВНА ОВЛАШЋЕЊА ЧИЈИ ЈЕ ОСНИВАЧ ЛОКАЛНА САМОУПРАВА, ОДНОСНО ПРАВНОМ ЛИЦУ АКО:

1. СИМБОЛИ И ЗНАМЕЊА НАЦИОНАЛНЕ МАЊИНЕ НИСУ ИСТАКНУТИ ИЛИ СУ ИСТАКНУТИ ПРОТИВНО ОДРЕДБАМА ЧЛАНУ 16. СТАВ 4.ОВОГ ЗАКОНА;
2. УЗ ЗНАМЕЊА И СИМБОЛЕ НАЦИОНАЛНЕ МАЊИНЕ ПРИ СЛУЖБЕНОЈ УПОТРЕБИ ИЗ ЧЛАНУ 16. СТАВ 4. ОВОГ ЗАКОНА НИСУ ИСТАКНУТА И ЗНАМЕЊА И СИМБОЛИ РЕПУБЛИКЕ СРБИЈЕ.”.

**~~Судска и уставносудска заштита права~~**

~~Члан 23.~~

 ~~У циљу заштите својих права, припадници националних мањина и национални савети националних мањина могу поднети тужбу за накнаду штете надлежном суду.~~

 ~~У складу са одредбама Закона о Савезном уставном суду, Савезно министарство националних и етничких заједница и национални савети националних мањина ће бити овлашћени да уложе уставну жалбу Савезном уставном суду у случају да процене да је дошло до повреде уставних права и слобода припадника националне мањине, или у случају да им се обрати припадник националне мањине који сматра да је повређен у својим уставним правима и слободама.~~